*PROJEKTS*

LATVIJAS REPUBLIKAS MINISTRU KABINETS

2018. gada \_\_\_\_. \_\_\_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_\_\_.§)

**Par Nacionālo bruņoto spēku standarta ieroču un ieroču sistēmu noteikšanu un iepirkšanu**

1. Noteikt rīkojuma pielikumā minētos, NATO militārajiem standartiem atbilstošos un Nacionālo bruņoto spēku rīcībā esošos vai turpmāk iepērkamos ieročus un ieroču sistēmas par Nacionālo bruņoto spēku standarta ieročiem.

2. Atļaut Aizsardzības ministrijai iepirkt rīkojuma pielikumā minētos ieročus un ieroču sistēmas, to modifikācijas un sastāvdaļas atbilstoši Aizsardzības un drošības jomas iepirkumu likumam un uz tā pamata izdotajiem normatīvajiem aktiem.

3. Atļaut Aizsardzības ministrijai iepirkt rīkojuma 1. pielikumā neiekļautus ieročus, ieroču sistēmas un to sastāvdaļas, ja tas nepieciešams Valsts aizsardzības koncepcijas vai Nacionālo bruņoto spēku attīstības plāna izpildei, atbilstoši Aizsardzības un drošības jomas iepirkumu likumam un uz tā pamata izdotajiem normatīvajiem aktiem.

4. Ar šī rīkojuma spēkā stāšanos spēku zaudē Ministru kabineta 2005. gada 28. jūlija rīkojums Nr. 494 “Par ieroču modeļu noteikšanu un iepirkumu Nacionālo bruņoto spēku vajadzībām”.

Ministru prezidents M. Kučinskis

Aizsardzības ministrs R. Bergmanis